Βρήκαν πολύτιμο διαμάντι 476 καρατίων στη Σιέρα Λεόνε

Ακόμη ένα πολύτιμο διαμάντι, αυτή τη φορά 476 καρατίων βρέθηκε στη Σιέρα Λεόνε, οκτώ μήνες μετά την εύρεση ενός μεγάλου διαμαντιού στο ανατολικό τμήμα της χώρας, όπως ανακοίνωσαν οι αρχές.

Το διαμάντι βρέθηκε από την εξορυκτική βιομηχανία Meya στην πλούσια σε διαμάντια επαρχία Κόνο.

Είναι το 29ο μεγαλύτερο διαμάντι που βρέθηκε ποτέ, σύμφωνα με τους ειδικούς, αλλά δεν έχει αποσαφηνιστεί ποια είναι η αξία του.

Ένα μεγαλύτερο διαμάντι, 706 καρατίων βρέθηκε στις 16 Μαρτίου 2017 στο Φρίταουν της Σιέρρα Λεόνε.
Τον περασμένο μήνα, οι αρχές της Σιέρα Λεόνε ανακοίνωσαν ότι το διαμάντι των 709 καρατίων θα πουληθεί σε δημοπρασία τον Δεκέμβριο στη Νέα Υόρκη.

Τα διαμάντια από σύμβολα ομορφιάς και πλούτου γίνονται συχνά σύμβολα πολέμων, καταστροφών και εγκλήματος.
Με το εμπόριό τους σχετίζονται εμφύλιοι πόλεμοι όπως στην Αγκόλα, στο Κονγκό και στη Σιέρα Λεόνε.

Τα «ματωμένα» διαμάντια όπως χαρακτηρίζονται, προκάλεσαν και χρηματοδότησαν τον πολυετή εμφύλιο πόλεμο στη Σιέρα Λεόνε που έληξε το 2002. Οι αντάρτες υποχρέωναν τους αμάχους να εργάζονται στα αδαμαντωρυχεία και με τα έσοδα από την πώλησή τους αγόραζαν όπλα.

Πηγή: ΑΠΕ-ΜΠΕ

The post Βρήκαν πολύτιμο διαμάντι 476 καρατίων στη Σιέρα Λεόνε first appeared on LifeViews.